IZVEDBENI SKLEP KOMISIJE

z dne 9. aprila 2014

o spremembi prilog k Izvedbenemu sklepu 2011/630/EU glede zahtev za zdravje živali v zvezi z boleznijo modrikastega jezika in epizootično hemoragično boleznijo

(notificirano pod dokumentarno številko C(2014) 2256)

(Besedilo velja za EGP)

(2014/199/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz semena domačih živali iz vrst govedi (1), ter zlasti člena 8(1), prvega pododstavka člena 10(2) in člena 11(2) Direktive,

ob upoštevanju naslednjega:

V Prilogi I k Izvedbenemu sklepu Komisije 2011/630/EU (2) je določen seznam tretjih držav ali njihovih delov, iz katerih države članice odobrijo uvoz semena domačih živali iz vrst govedi („seme“). V oddelku A dela 1 Priloge II k navedenemu izvedbenemu sklepu je določen vzorec veterinarskega spričevala za uvoz v Unijo in tranzit čez njo semena, odpremljenega iz osemenjevalnega središča za pridobivanje semena, v katerem je bilo seme odvzeto. V oddelku C dela 1 Priloge II je določen vzorec veterinarskega spričevala za uvoz v Unijo in tranzit čez njo semena, odpremljenega iz osemenjevalnega središča za skladiščenje semena.

Na seznamu tretjih držav ali njihovih delov, iz katerih države članice odobrijo uvoz semena, v Prilogi I k Izvedbenemu sklepu 2011/630/EU bi bilo treba spremeniti opis dodatnih jamstev za Avstralijo in Združene države Amerike, da se upoštevajo spremembe pogojev za epizootično hemoragično bolezen (EHB) v točkah II.5.4.1 in II.5.4.2 potrdila o zdravstvenem stanju iz dela II vzorca veterinarskega spričevala iz oddelka A dela 1 Priloge II k navedenemu sklepu.

Vzorci veterinarskih spričeval v oddelkih A in C dela 1 Priloge II k Izvedbenemu sklepu 2011/630/EU so pripravljeni v skladu z Odločbo Komisije 2007/240/ES (3) v obliki, ki je skladna s celovitim računalniškim sistemom TRACES, vzpostavljenim z Odločbo Komisije 2003/623/ES (4) , in vsebujejo v delu I opis pošiljke, v delu II pa potrdilo o zdravstvenem stanju.

V skladu s členom 2(1)(c)(i) in (iii) Izvedbenega sklepa 2011/630/EU se lahko vzorec veterinarskega spričevala iz oddelkov A in C dela 1 Priloge II k navedenemu sklepu uporablja le za pošiljke semena, odpremljene iz posameznega osemenjevalnega središča za pridobivanje ali skladiščenje semena, informacije v točki I.11 ustreznega vzorca veterinarskega spričevala pa morajo ustrezati osemenjevalnemu središču za pridobivanje semena, v katerem je bilo seme odvzeto, ali osemenjevalnemu središču za skladiščenje semena, iz katerega je bilo seme odpremljeno. Zato bi bilo treba v navedenih točkah navesti le ime, naslov in številko odobritve posameznega osemenjevalnega središča za pridobivanje ali skladiščenje semena.

V potrdilu o zdravstvenem stanju v delu II vzorca veterinarskega spričevala iz oddelka A dela 1 Priloge II k Izvedbenemu sklepu 2011/630/EU je navedenih pet nadomestnih pogojev za razglasitev odsotnosti virusa bolezni modrikastega jezika in štirje nadomestni pogoji za razglasitev odsotnosti virusa EHB pri bikih donorjih, vključno s tremi režimi za testiranje bikov donorjev na EHB, ki so nujni za potrditev, kadar se seme uvaža iz Avstralije, Kanade in Združenih držav Amerike. Trenutno je dovoljeno potrjevati le pošiljke semena, odvzetega od bikov donorjev, ki izpolnjujejo vsaj enega od pogojev iz navedenega potrdila o zdravstvenem stanju. Vendar nekatere pošiljke semena, odpremljenega v Unijo, vsebujejo seme, odvzeto v različnih obdobjih od bikov donorjev, ki izpolnjujejo več kot enega od navedenih pogojev.

Zato bi bilo treba navesti informacije o navedenih pogojih in uporabljenih režimih testiranja bikov donorjev na bolezen modrikastega jezika in EHB ter datume, ko so bili navedeni pogoji izpolnjeni ali testi izvedeni na posamezni seriji slamic semena, odvzetega od identificiranega bika donorja, kadar se uvoženo seme naknadno odpremi v drugo državo članico.

Ker vseh pet pogojev za razglasitev odsotnosti bolezni modrikastega jezika in vsi štirje pogoji za razglasitev odsotnosti EHB zagotavljajo isto raven jamstev v zvezi z zdravjem živali, bi bilo treba besedilo potrdila o zdravstvenem stanju v delu II vzorca veterinarskega spričevala iz oddelka A dela 1 Priloge II k Izvedbenemu sklepu 2011/630/EU spremeniti, da se odobri uvoz v Unijo in tranzit čez njo pošiljk semena, odvzetega od bikov donorjev, ki izpolnjujejo več kot enega od navedenih pogojev. Poleg tega bi bilo treba v navedeni vzorec veterinarskega spričevala vključiti podrobne informacije o pogojih in uporabljenih režimih testiranja, ne da bi se nujno povečalo upravno breme.

Da bi se dodatno zmanjšalo upravno breme za veterinarje središč in uradne veterinarje, je primerno v točki I.28 vzorca veterinarskega spričevala iz oddelka A dela 1 Priloge II k Izvedbenemu sklepu 2011/630/EU črtati informacije o številki odobritve središča in v njej dodati vnose za natančen opis pošiljke glede pogojev za bolezen modrikastega jezika in EHB, ki se uporabljajo za posamezno slamico semena, odvzetega na navedeni datum od identificiranega bika donorja.

Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Prilogi k Izvedbenemu sklepu 2011/630/EU se spremenita v skladu s Prilogo k temu sklepu.

Člen 2

V prehodnem obdobju do 31. decembra 2014 države članice odobrijo uvoz v Unijo in tranzit čez njo pošiljk semena domačih živali iz vrst govedi iz tretjih držav, ki jih spremlja veterinarsko spričevalo, izdano najpozneje 30. novembra 2014 v skladu z vzorcem veterinarskega spričevala iz oddelka A ali C dela 1 Priloge II k Izvedbenemu sklepu 2011/630/EU pred spremembami, ki jih uvaja ta sklep.

Člen 3

Ta sklep se uporablja od 1. januarja 2015.

Člen 4

Ta sklep je naslovljen na države članice.

(1) UL L 194, 22.7.1988, str. 10.

(2) Izvedbeni sklep Komisije 2011/630/EU z dne 20. septembra 2011 o uvozu v Unijo semena domačih živali iz vrst govedi (UL L 247, 24.9.2011, str. 32).

(3) Odločba Komisije 2007/240/ES z dne 16. aprila 2007 o določitvi novih veterinarskih spričeval za uvoz živih živali, semena, jajčnih celic in proizvodov živalskega izvora v Skupnost v okviru odločb 79/542/EGS, 92/260/EGS, 93/195/EGS, 93/196/EGS, 93/197/EGS, 95/328/ES, 96/333/ES, 96/539/ES, 96/540/ES, 2000/572/ES, 2000/585/ES, 2000/666/ES, 2002/613/ES, 2003/56/ES, 2003/779/ES, 2003/804/ES, 2003/858/ES, 2003/863/ES, 2003/881/ES, 2004/407/ES, 2004/438/ES, 2004/595/ES, 2004/639/ES in 2006/168/ES (UL L 104, 21.4.2007, str. 37).

(4) Odločba Komisije 2003/623/ES z dne 19. avgusta 2003 o razvoju celovitega računalniškega veterinarskega sistema TRACES (UL L 216, 28.8.2003, str. 58).

(5) Uredba Komisije (ES) št. 1266/2007 z dne 26. oktobra 2007 o pravilih za izvajanje Direktive Sveta 2000/75/ES v zvezi z nadzorom, spremljanjem in omejitvami premikov nekaterih živali, ki so dovzetne za bolezen modrikastega jezika (UL L 283, 27.10.2007, str. 37).

PRILOGA

Prilogi k Izvedbenemu sklepu 2011/630/EU se spremenita:

1. Priloga I se nadomesti z naslednjim: „PRILOGA I Seznam tretjih držav ali njihovih delov, iz katerih države članice odobrijo uvoz semena domačih živali iz vrst govedi Oznaka ISO Ime tretje države Opombe Opis ozemlja (če je ustrezno) Dodatna jamstva AU Avstralija Dodatni jamstvi glede testiranja iz točk II.5.4.1 in/ali II.5.4.2 veterinarskega spričevala iz oddelka A dela 1 Priloge II sta obvezni. CA Kanada (1) Ozemlje, opisano v delu 1 Priloge I k Uredbi (EU) št. 206/2010 kot CA-1. CH Švica (2) CL Čile GL Grenlandija IS Islandija NZ Nova Zelandija PM Saint Pierre in Miquelon US Združene države Amerike Dodatni jamstvi glede testiranja iz točk II.5.4.1 in/ali II.5.4.2 veterinarskega spričevala iz oddelka A dela 1 Priloge II sta obvezni.

2. Del 1 Priloge II se spremeni: (a) Oddelek A se nadomesti z naslednjim: „ODDELEK A Vzorec 1 – veterinarsko spričevalo, ki se uporablja za uvoz v Unijo in tranzit čez njo semena domačih živali iz vrst govedi, odvzetega, pripravljenega in skladiščenega v skladu z Direktivo Sveta 88/407/EGS ter odpremljenega iz osemenjevalnega središča za pridobivanje semena, v katerem je bilo seme odvzeto (b) Oddelek C se nadomesti z naslednjim: „ODDELEK C Vzorec 3 – veterinarsko spričevalo za uvoz v Unijo in tranzit čez njo semena domačih živali iz vrst govedi, ki je bilo odvzeto, pripravljeno in skladiščeno v skladu z Direktivo Sveta 88/407/EGS, ter zalog semena domačih živali iz vrst govedi, ki je bilo odvzeto, pripravljeno in skladiščeno pred 31. decembrom 2004 v skladu z Direktivo 88/407/EGS, ki se je uporabljala do 1. julija 2004, in ki je bilo uvoženo po 31. decembru 2004 v skladu s členom 2(2) Direktive 2003/43/ES ter je bilo odpremljeno iz osemenjevalnega središča za skladiščenje semena

(1) Vzorec spričevala za uvoz iz Kanade je določen v Odločbi Komisije 2005/290/ES z dne 4. aprila 2005 o poenostavljenih spričevalih za uvoz semena samcev goveda in svežega prašičjega mesa iz Kanade ter o spremembi Odločbe 2004/639/ES (samo za seme, odvzeto v Kanadi), določeno v skladu s Sporazumom med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi, kot je bilo odobreno s Sklepom Sveta 1999/201/ES.

(2) Vzorci spričevala za uvoz iz Švice so določeni v Prilogi D k Direktivi 88/407/EGS s spremembami iz točke 4 poglavja VII(B) Dodatka 2 Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi, kot je bil odobren s Sklepom Sveta in Komisije 2002/309/ES, Euratom glede sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo.“